पढ़ें अमर उजाला ई-पेपर
कहीं भी, कभी भी।
*Yearly subscription for just ₹299 Limited Period Offer. HURRY UP!
फतेहपुर। फतेहपुर जिला उद्योग व्यापार मंडल की ओर से डेथ बॉडी फ्रीजर निशुल्क दिया जाएगा। शहर के पटेलनगर चौराहा में डेथ बॉडी फ्रीजर को सार्वजनिक किया गया।
संगठन के अध्यक्ष रमेश द्विवेदी ने कहा कि डेथ बॉडी फ्रीजर मृत शरीर को सुरक्षित रखने में मददगार साबित होगा। इसका संचालन संगठन के नगर अध्यक्ष विनय तिवारी को सौंपा। कहा कि अभी तक यह व्यवस्था न होने से आहत परिवारों को परेशानी का सामना करना पड़ता था। बर्फ की व्यवस्था करने पर काफी पैसे खर्च होते थे, जो अब नहीं होंगे। व्यापार मंडल के संरक्षक योगेश चंद्र अवस्थी व डॉ. अशोक अरोड़ा ने भी इस सुविधा को समय की दरकार बताया। इससे पहले कोषाध्यक्ष नरेंद्र गुप्त ने जिलाध्यक्ष को पुष्प गुच्छ भेंटकर उनका स्वागत किया। इसी तरह से राजीव गुप्ता ने नगर अध्यक्ष को बैच लगाकर सम्मानित किया। इस मौके पर सुरेश दीक्षित, अरुण शुक्ला, अनुराग नारायन मिश्रा, अरविंद्र त्रिवेदी, पंकज दीक्षित, मनोज रस्तोगी भी मौजूद रहे।
वाणिज्य कर विभाग कर रहा उत्पीड़न
उत्तर प्रदेश उद्योग व्यापार मंडल शुक्रवार को वाणिज्य कर विभाग में होने वाली व्यापारिक उत्पीड़न का मामला उठाया। संगठन की बैठक में जिलाध्यक्ष अजय अवस्थी ने कहा कि व्यापारियों को तरह-तरह से प्रताड़ित किया जा रहा है। इस मौके पर सुनील शुक्ला, सईद खान, निसार अहमद, राजू सिंह परिहार, रोहित, रवि अवस्थी भी मौजूद रहे।